gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8666, del 29-10-2019 (2019/10477)

ACORD de 25 d'octubre de 2019, del Consell, de nomenament de membres del Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR), en representació de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8666

Data del DOGV
:   29-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10587


Data del document
:   25-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Entitat Pública de Sanejament d'Aigües Residuals de la Comunitat Valenciana

ACORD de 25 d'octubre de 2019, del Consell, de nomenament de membres del Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR), en representació de l'Administració de la Generalitat. [2019/10515]  
L'article 7 del Decret 170/1992, de 16 d'octubre, del Consell, pel qual s'aprova l'estatut de l'Entitat Pública de Sanejament d'Aigües Residuals de la Comunitat Valenciana, estableix que l'òrgan de govern i administració de l'EPSAR és el Consell d'Administració, integrat per una presidència, una vicepresidència, si és el cas, i onze vocalies. Aquestes últimes són nomenades pel Consell en representació de l'Administració de la Generalitat, de l'Administració local i de l'Administració general de l'Estat.  
Mitjançant el Decret 118/2015, de 24 de juliol, i el Decret 13/2018, de 16 de febrer, el Consell va nomenar les persones que tenen la condició de vocals del Consell d'Administració de l'entitat, en representació de l'Administració de la Generalitat.  
Consta una proposta de nomenament formulada per la Presidència del Consell d'Administració de l'EPSAR.  
Per això, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió de 25 d'octubre de 2019,  
  
ACORDA  
  
El nomenament com a vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat, de les persones següents:  
- Manuel Aldeguer Sánchez  
- Celsa Monrós Barahona  
- Antonio Vicente García Díez  
- Francesc Gamero Lluna  
- Andreu Iranzo Navarro  
  
Aquest acord tindrà efectes des de l'endemà de la publicació en el Diari Oficial de la Generalitat Valenciana  
  
València, 25 d'octubre de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8668, del 31-10-2019 (2019/8646)

Notificació de la sentència dictada en el judici verbal número 745/2013.
------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8646


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 745/2013. [2019/8646]  
De: Comunitat de Propietaris de l'Edifici Dayamar.  
Procuradora: M. Luisa Minguez Valdés.  
Contra: Ascensión Emilian Habiten López.  
En aquest procediment seguit a instàncies de Comunitat de Propietaris Edifici Dayamar contra Ascensión Emilian Morán López, s'ha dictat sentència en data 16 de maig de 2014, la còpia íntegra del qual queda a la disposició de la part en aquesta oficina judicial, i se li fa saber que contra aquesta no es pot interposar cap recurs. I atés que la part demandada es troba en situació processal de rebel·lia, expedisc aquest edicte, complint el que es disposa en la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i a la protecció de dades, a fi que li valga de notificació de forma deguda.  
  
Orihuela, 12 de juny de 2019.- La lletrada de l'Administració de justícia: M. Jesús Pérez Gálvez.
Diari Oficial de la Generalitat Valenciana


Sumari del DOGV 8616, del 20-08-2019 (2019/8043)

RESOLUCIÓ d'1 d'agost de 2019, de la Conselleria d'Hisenda i Model Econòmic, per la qual s'autoritzen transferències de crèdits del capítol 1 entre programes de la Conselleria de Sanitat Universal i Salut Pública, per import d'1.000.000 d'euros. Expedient número 10.009/19-091.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8616

Data del DOGV
:   20-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8043


Data del document
:   01-08-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 d'agost de 2019, de la Conselleria d'Hisenda i Model Econòmic, per la qual s'autoritzen transferències de crèdits del capítol 1 entre programes de la Conselleria de Sanitat Universal i Salut Pública, per import d'1.000.000 d'euros. Expedient número 10.009/19-091. [2019/8043]  
La Conselleria de Sanitat Universal i Salut Pública ha proposat una transferència de crèdits per a despesa de personal entre programes, que tenen per objecte donar cobertura a l'execució de sentències en les quals s'ha reconegut al personal interí de llarga duració el dret a cobrar la carrera professional, per la qual cosa proposa incrementar en 1.000.000 d'euros el capítol 1 del programa 412.10, Centres de salut pública, i finançar-lo mitjançant la transferència de disponibilitats per aquest mateix import i en el mateix capítol, del programa 411.10, Direcció i serveis generals, que no estan afectades a obligació ni compromís, ni ho estaran en el que resta d'exercici.  
A aquest efecte, i en virtut del que es disposa en els articles 21 i 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 55.41.40.407.80.3 per import d'1.000.000 d'euros.  
  
Segon  
S'autoritza un increment de crèdit en l'aplicació 86.59.21.940.83.9 per import d'1.000.000 d'euros.  
  
València, 1 d'agost de 2019.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8496, del 28-02-2019 (2019/1929)

Extracte de les bases de la convocatòria de Poliniza Dos 2019 (trobada d'art urbà), de l'Àrea d'Activitats Culturals de la Universitat Politècnica de València.
---------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1929


Data del document
:   24-01-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de les bases de la convocatòria de Poliniza Dos 2019 (trobada d'art urbà), de l'Àrea d'Activitats Culturals de la Universitat Politècnica de València. [2019/1929]  
BDNS (identif.): 441444.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
La convocatòria està oberta a tots els artistes, majors d'edat, interessats a participar-hi de manera individual o col·lectiva.  
  
Segon. Finalitat  
L'Àrea d'Activitats Culturals del Vicerectorat d'Alumnat, Cultura i Esport de la Universitat Politècnica de València organitza, dins del programa d'activitats de Poliniza Dos 2019 (Trobada d'Art Urbà), una trobada d'intervencions artístiques al campus, bé de caràcter mural sobre un suport arquitectònic i que es relaciona plàsticament i simbòlicament amb el seu entorn urbà, bé com a intervencions efímeres en l'espai.  
  
  
Tercer. Bases reguladores  
www.upv.es/poliniza/  
  
Quart. Import  
L'import total de l'ajuda és de 3.600 euros, a càrrec de la partida pressupostària 009010000-422-47092. El premi és de 600 euros bruts per cada intervenció conclosa. Hi haurà un màxim de sis intervencions individuals o col·lectives  
  
Cinqué. Termini de presentació de sol·licituds  
El termini d'inscripció i presentació de sol·licituds és de l'1 de febrer al 21 de març de 2019 (tots dos inclusivament). Amb aquesta finalitat, heu d'emplenar el formulari disponible en la web www.upv.es/poliniza. En aquest formulari podreu incloure qualsevol enllaç que dirigisca al vostre portafolis digital o web.  
  
València, 24 de gener de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8577, del 25-06-2019 (2019/5859)

Acord pel qual es deixa sense efecte l'oferta d'ocupació pública de 2017 en relació amb una plaça d'oficial de la policia local.
--------------------------------------------------------------------------------------------------------------------------------

### Dades del document

Número de DOGV
:   8577

Data del DOGV
:   25-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5859


Data del document
:   04-06-2019

Organisme emissor
:   Ajuntament d'Aielo de Malferit

Tipus de document
:   Acord

Anàlisi jurídica

 Descriptors 

:   * Aielo de Malferit
    * concurs administratiu

Acord pel qual es deixa sense efecte l'oferta d'ocupació pública de 2017 en relació amb una plaça d'oficial de la policia local. [2019/5859]  
En el Butlletí Oficial de la Província de València número 106, de data 4 de juny de 2019, apareix publicat l'anunci de l'Ajuntament d'Aielo de Malferit sobre resolució de la segona tinenta d'alcalde, delegada de Personal, per a deixar sense efecte l'oferta d'ocupació pública de 2017 pel que fa a la plaça funcionarial d'oficial de la policia local, grup C, subgrup C1, concurs oposició, promoció interna.  
  
Cosa que es fa pública als efectes oportuns.  
  
Aielo de Malferit, 4 de juny de 2019.- La segona tinenta d'alcalde, regidora de Personal: Aranzazu Juan Juan.
Diari Oficial de la Generalitat Valenciana


Sumari del DOGV 8464, del 15-01-2019 (2018/11466)

Notificació de sentència dictada en el procediment de guarda i custòdia número 1817/2016.
-----------------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11040


Organisme emissor
:   Jutjat de Primera Instància número 26 de València

Tipus de document
:   Edicte

Notificació de sentència dictada en el procediment de guarda i custòdia número 1817/2016. [2018/11191]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de família. Guarda, custòdia o aliments de fills menors no matrimonials no consensuats número 1817/2016, seguides a instàncies de Dina Pereira Santos Filha contra Álvaro Rendón Obando, en situació de rebel·lia, en les quals, en data 27 de novembre de 2018, ha recaigut sentència que, en la part dispositiva, diu així:  
  
«Dispositiva  
Estime la demanda plantejada per Dina Pereira Santos Filha contra Álvaro Rendón Obando, declarat en rebel·lia; ha sigut part el Ministeri Fiscal, és procedent adoptar les següents mesures definitives respecte a la filla comuna, [...]:  
1. Ambdós progenitors ostentaran la pàtria potestat sobre la filla menor d'edat, si bé s'atribueix a la demandant, Dina Pereira Santos Filha, l'exercici en exclusiva de la pàtria potestat i la guarda i custòdia de la menor.  
2. Se suspén el dret de visites del demandat amb la filla menor d'edat.  
3. El pare haurà de pagar, en concepte de contribució als aliments de la filla comuna, la quantitat de 180 euros mensuals des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística. El demandat contribuirà al pagament de les despeses extraordinàries de la seua filla, i pagarà la meitat de què s'acrediten i siguen necessàries o hagen sigut consensuades per les parts.  
  
Tot això sense fer una especial condemna en les costes d'aquest procediment.»  
I perquè valga de notificació en forma al demandat, Álvaro Rendón Obando, en situació de rebel·lia i ignorat parador, expedisc i firme el present edicte.  
  
València, 3 de desembre de 2018.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8587, del 09-07-2019 (2019/5798)

Notificació de la sentència dictada en el judici verbal número 32/2018.
-----------------------------------------------------------------------

### Dades del document

Número de DOGV
:   8587

Data del DOGV
:   09-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5798


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el judici verbal número 32/2018. [2019/5798]  
De: Audax Energía, SA.  
Procurador: Antonio Martínez Gilabert.  
Contra: Águila Quesada, SL.  
Ana Salmerón Martínez, lletrada de l'Administració de justícia del Jutjat de Primera Instància número 4 de Torrevieja, fa saber que en el judici esmentat seguit en aquest jutjat s'ha dictat sentència de data 19 de gener de 2019, que s'ha acordat notificar a Águila Quesada, SL, de la qual es desconeix el seu parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució és ferma i en contra no es pot interposar cap recurs.  
I amb la finalitat que servisca de notificació de forma deguda a Águila Quesada, SL, expedisc el present edicte a Torreviejaa (Alacant), 28 de maig de 2019.  
De conformitat amb el que es disposa en la Llei orgànica 15/1999, de 13 de desembre, de protecció de dades de caràcter personal i altra legislació vigent en la matèria, les dades contingudes en aquesta comunicació tenen caràcter confidencial, i queda prohibida la seua transmissió o comunicació per qualsevol mitjà o procediment, havent de ser tractades exclusivament per a les finalitats pròpies de l'Administració de justícia.  
El contingut de l'edicte s'ajusta al que es disposa en la Instrucció 6/12 de la Secretaria de l'Administració de justícia.  
  
Torrevieja, 28 de maig de 2019.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8616, del 20-08-2019 (2019/8036)

Informació pública de la sol·licitud d'ocupació de terrenys de la via pecuària denominada Carrerada del Camí de València, als termes municipals de Benissa i Senija.
--------------------------------------------------------------------------------------------------------------------------------------------------------------------

### Dades del document

Número de DOGV
:   8616

Data del DOGV
:   20-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8036


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud d'ocupació de terrenys de la via pecuària denominada Carrerada del Camí de València, als termes municipals de Benissa i Senija. [2019/8036]  
Als efectes prevists en l'article 34 de la Llei 3/2014, d'11 de juliol, de vies pecuàries de la Comunitat Valenciana, i en l'article 83 de la Llei 39/2015, d'1 d'octubre, de procediment administratiu comú de les administracions públiques, se sotmet a informació pública l'expedient FOCUPAVP/6/2019 d'ocupació de terrenys de la via pecuària, «Carrerada del Camí de València?, als termes municipals de Benissa i Senija (Alacant), per a la conducció d'aigües subterrània, promogut pel Consorci d'Aigües de la Marina Alta.  
Per la qual cosa es fa públic perquè puga ser examinat l'expedient en les oficines de la Direcció Territorial d'Agricultura, Desenvolupament Rural, Emergència Climàtica i Transició Ecològica, situades al carrer del Professor Manuel Sala, núm. 2, 2a planta (en horari de 9.00 a 14.30 hores, de dilluns a divendres) i formular-hi totes les al·legacions que considere oportunes en el termini d'un mes a partir de la publicació del present anunci.  
Així mateix, i de conformitat amb l'esmentat article 83 de la Llei 39/2015, d'1 d'octubre, de procediment administratiu comú de les administracions públiques, l'expedient està a la disposició de qualsevol interessat en la pàgina web d'aquesta conselleria, en l'enllaç:  
http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 1 d'agost de 2019.- La directora territorial: Mari Carmen Catalá Galván.
Diari Oficial de la Generalitat Valenciana


Sumari del DOGV 8683, del 22-11-2019 (2019/11813)

Correcció d'errades de la licitació número EIN 234/2019. Subhasta d'immobles procedents d'abintestats.
------------------------------------------------------------------------------------------------------

### Dades del document

Número de DOGV
:   8683

Data del DOGV
:   22-11-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/11499


Data del document
:   18-11-2019

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic
    * contracte administratiu

Correcció d'errades de la licitació número EIN 234/2019. Subhasta d'immobles procedents d'abintestats. [2019/11138]  
En l'anunci de subhasta d'immobles procedents d'abintestats en els quals ha sigut declarada hereva la Generalitat Valenciana, expedient número EIN 234/2019, publicat en el DOGV núm. 8662, de data 23 d'octubre de 2019, s'han advertit diversos errors materials en el quadre «Descripció del bé, preu d'eixida i fiança».  
En virtut d'això, de conformitat amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, es corregeixen en els termes següents:  
D'acord amb el que es disposa en l'article 136 de la Llei de contractes del sector públic, s'amplia el termini de presentació de proposicions en deu dies naturals, i finalitzarà el pròxim dia 5 de desembre de 2019. Aquells licitadors que hagueren presentat proposicions abans de la publicació del present anunci als indicats lots 3, 4 i 8, podran desistir de l'oferta que hagueren presentat i presentar una nova oferta fins al dia 5 de desembre de 2019.  
Els imports que figuren en aquest edicte (referits als lots 3, 4 i 8) i els que figuren en l'anunci publicat en el DOGV de 23 d'octubre, respecte als restants lots (1, 2 5, 6 i 7) prevaldran sobre qualssevol altres.  
  
L'acte públic d'obertura de proposicions es manté, per a tots els lots, per al pròxim dia 10 de gener de 2020, a les 10.00 hores, a l'edifici A, sala 1, de la Ciutat Administrativa 9 d'Octubre, al carrer de la Democràcia, núm. 77, 46970 València.  
  
València, 18 de novembre de 2019.- La directora general del Sector Públic i Patrimoni: Isabel Castelló García.
Diari Oficial de la Generalitat Valenciana


Sumari del DOGV 8696, del 12-12-2019 (2019/10808)

Oferta d'ocupació pública per a l'estabilització i consolidació de l'ocupació temporal corresponent a l'exercici de 2019.
-------------------------------------------------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10730


Data del document
:   13-11-2019

Organisme emissor
:   Ajuntament de Burjassot

Tipus de document
:   Ordre

Descriptors 

:   * Burjassot
    * concurs administratiu

Oferta d'ocupació pública per a l'estabilització i consolidació de l'ocupació temporal corresponent a l'exercici de 2019. [2019/10560]  
De conformitat amb el que s'estableix en l'article 70 del text refós de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, i en ús de les atribucions conferides per l'article 21.1.g de la Llei 7/1985, de 2 d'abril, de bases del règim local, es fa públic que per la Resolució del regidor delegat de l'Àrea de Governació, Transparència i Atenció Ciutadana d'aquest ajuntament de data 14 de juliol de 2019, s'aprova l'oferta d'ocupació pública per a l'estabilització i consolidació de l'ocupació temporal corresponent a l'exercici de 2019, publicada prèviament en el Butlletí Oficial de la Província de València núm. 163, 26.08.2019, amb la següent relació de places:  
  
Cosa que s'exposa al públic perquè se'n prenga coneixement.  
  
Burjassot, 13 de novembre de 2019.- L'alcalde president: Rafa García García.